മരയ്ക്കാര് ഒ.ടി.ടിയിലേക്കോ? യാഥാര്ഥ്യമെന്ത്? ലോകമെമ്ബാടുമുള്ള സിനിമ ആസ്വാദകര് ഏറെ ആകാംഷയോടെ ഉറ്റുനോക്കിക്കൊണ്ടിരിക്കുന്ന ചിത്രമാണ് മോഹന്ലാലിനെ കേന്ദ്രകഥാപാത്രമാക്കി പ്രിയദര്ശന് സംവിധാനം ചെയ്യുന്ന മരയ്ക്കാര് അറബിക്കടലിന്റെ സിംഹം. 100 കോടി മുതല് മുടക്കില് നിര്മ്മിച്ച ചിത്രം ഒ.ടി.ടിയിലേക്കോ എന്ന ചര്ച്ചകളാണ് ഇപ്പോള് സമൂഹമാധ്യമങ്ങളില്. ആമസോണ് പ്രൈമുമായി ചിത്രത്തിന്റെ നിര്മ്മാതാക്കളിലൊരാളായ ആന്റണി പെരുമ്ബാവൂര് ചര്ച്ചകള് നടത്തിയതായി റിപ്പോര്ട്ടുകള് പുറത്തുവന്നിരുന്നു. ഇപ്പോഴിതാ ഫിലിം ചേംബര് സെക്രട്ടറി സജി നന്ത്യാട്ടിന്റെ വാക്കുകളാണ് ആരാധകര്ക്ക് പുതു ഊര്ജം പകര്ന്നിരിക്കുന്നത്. മരക്കാര് എന്ന ചിത്രം ഇതുവരെ ഒരു ഒ.ടി.ടി പ്ലേറ്റ്ഫോമായും കരാര് ചെയ്യപ്പെട്ടിട്ടില്ല. ആന്റണി പെരുമ്ബാവൂരുമായി ഫോണില് സംസാരിച്ചെന്നും, വാസ്തവവിരുദ്ധമായാണ് മാധ്യമങ്ങള് വാര്ത്തകള് പടച്ചുവിടുന്നതെന്നും അദ്ദേഹം പറഞ്ഞതായും സജി നന്ത്യാട്ട് പറഞ്ഞു. തീയറ്റര് ഓണേഴ്സ് അസോസിയേഷനും ചിത്രം ഒ.ടി.ടി റിലീസിന് വിട്ടുകൊടുക്കരുതെന്ന് ആവശ്യപ്പെട്ടതായും സജി നന്ത്യാട്ട് പറഞ്ഞു. അതേസമയം ചിത്രത്തിന്റെ റിലീസുമായി ബന്ധപ്പെട്ട് ഇതുവരെ അന്തിമ തീരുമാനം ആയിട്ടില്ലെന്നും അദ്ദേഹം പറഞ്ഞു.